CELEX: 62020TN0650
Language: da
Date: 2020-10-23 00:00:00
Title: Sag T-650/20: Sag anlagt den 23. oktober 2020 — NU mod EUIPO

18.1.2021   
            
            
               DA
            
            
               Den Europæiske Unions Tidende
            
            
               C 19/58
            
         
      Sag anlagt den 23. oktober 2020 — NU mod EUIPO
      (Sag T-650/20)
      (2021/C 19/62)
      Processprog: engelsk
      
         Parter
      
      
         Sagsøger: NU (ved advokaterne S. Pappas og N. Kyriazopoulou)
      
         Sagsøgt: Den Europæiske Unions Kontor for Intellektuel Ejendomsret
      
         Sagsøgerens påstande
      
      
                  —
               
               
                  Afgørelse af 1. april 2020 truffet af ansættelsesmyndigheden ved Den Europæiske Unions Kontor for Intellektuel Ejendomsret (EUIPO) om ikke at forlænge sagsøgerens kontrakt annulleres.
               
            
                  —
               
               
                  EUIPO tilpligtes at betale 20 000 EUR (tyve tusinde euro) i erstatning for den ikke-økonomiske skade, som sagsøgeren har lidt som følge af afgørelsen om ikke at forlænge hendes kontrakt.
               
            
                  —
               
               
                  EUIPO tilpligtes at bære sine egne omkostninger og at betale de af sagsøgeren afholdte omkostninger i denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om manglende kompetence.
               
            
                  2.
               
               
                  Andet anbringende om tilsidesættelse af en væsentlig formforskrift som følge af, at bedømmelsesrapporten for 2019 ikke blev nævnt under den dialog, der gik forud for den anfægtede afgørelse.
               
            
                  3.
               
               
                  Tredje anbringende om tilsidesættelse af omsorgspligten, idet administrationen ikke tog hensyn til sagsøgerens helbredsproblemer, bedømmelsesrapporten for 2019 og alle retlige kriterier ved bedømmelsen af sagsøgerens indsats.
               
            
                  4.
               
               
                  Fjerde anbringende om en ulovlig begrundelse og/eller anlæggelsen af et åbenbart urigtigt skøn.
               
            
                  5.
               
               
                  Femte anbringende om, at den administrative procedure er ulovlig, hvilket indebar, at ansættelsesmyndigheden ikke foretog en fyldestgørende kontrol af afgørelsen af 15. juli 2020.